पाएं अपने शहर की ताज़ा ख़बरें और फ्री ई-पेपरडाउनलोड करें
सूरत के लिए आज सबसे सुखद खबर यही है कि पिछले एक हफ्ते से रिकवर होने वालों की संख्या बढ़ रही है। चार दिन से तो नए मरीजों से ज्यादा ठीक होने वालों की संख्या है। 26 अप्रैल से अब तक 12419 नए मरीज आए तो 15581 डिस्चार्ज हुए। 154 माैतें हुईं तो वहीं एक्टिव मरीजों की संख्या में 1501 की कमी आई।
26 अप्रैल को 21870 एक्टिव मरीज थे जो 2 मार्च को 20369 हो गए। नए मरीजों से ज्यादा डिस्चार्ज होने के कारण एक्टिव मरीजों की संख्या में कमी आ रही है। रविवार को अब तक के सबसे ज्यादा 2918 मरीज डिस्चार्ज हुए। रविवार को सिर्फ 13 मौतें हुईं।
वैसे 23 अप्रैल को अब तक के सबसे ज्यादा 2817 नए केस आए थे। उसके बाद से केस घटने लगे। राहत की बात यह है कि अब ठीक होने वालों की संख्या ज्यादा हो रही है। पिछले कुछ दिनों से गंभीर मरीज भी ठीक हो रहे हैं। 24 घंटे में सिविल से 9, जबकि स्मीमेर से 16 मरीज डिस्चार्ज हुए।
पांडेसरा: 23 दिन में कोरोना को हराकर लौटे महादेव, फूल-माला से हुआ स्वागत
पांडेसरा के कैलाश नगर के 55 वर्षीय कीर्तनकार महादेव मोतीराम थोर्वे 13 अप्रैल को सिविल में भर्ती हुए थे। इस दौरान ऑक्सीजन प्लाज्मा की मदद से 23 दिन में उन्होंने कोरोना को मात दी। शनिवार को जब घर आए तो समाज के लोगों ने उनका फूल-माला से स्वागत किया। भजन-कीर्तन भी किया गया।
एक हफ्ते में कोरोना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn